cyanic-selkie/wikianc huggingface dataset:
రైలు
వంతెనలపై రైలు మార్గాలు, సొరంగాలలో రైలు మార్గాలు
ఆధునిక యుగంలో సొరంగాలు తవ్వడం 1707 లో స్విట్జర్లాండ్ లో మొదలైంది. తుపాకీ మందు పేల్చి 200 అదుగుల మేరకు కొండను తొలిచి సెయింట్ గాటార్డ్ రోడ్దు నిర్మాణం జరిగింది. వంద సంవత్సరాల తరువాత ట్రాంకాయ్ వద్ద ఇసుక దిబ్బాల్లో క్వెంటిన్ కాలువ కోసం ఫ్రాన్స్ లో ఒక సొరంగం నిర్మించబడింది. మాంచెష్టర్ - లివర్‌పూల్ రైలు మార్గంలో స్టీఫెంసన్ మొట్టమొదటి రైల్వే సొరంగాన్ని నిర్మించాడు. అన్నింటి కంటే ఆశ్చర్యకరమైన నిర్మాణం 19 వ శతాబ్దం ప్రారంభంలో జరిగింది. నదుల గుండా సొరంగాలు తవ్వటమనే కొత్త ప్రక్రియని 1825 లో సర్‌మార్క్ ఇస్ంబర్డ్ బ్రూసెల్ ప్రారంభించాడు. థేమ్స్ నదిలో 13 అడుగుల వెడల్పూ, 1500 అడుగుల పొడవుతో అనేక కష్ట నష్టాలకోర్చి 1841 లో పూర్తి చేయబడిన సొరంగ నిర్మానం ఆ కాలంలో నమ్మశక్యం కాని అలౌకిక సంఘటనగా పేరు పొందింది. 11 సార్లూ నదీ జలాలు సొరంగంలోకి వచ్చేశాయి. రెండు సార్లు పై భాగం నుంచి నీళ్ళు పారడం మొదలైంది. గొప్ప సాహసి, బహుముఖ ప్రజ్ఞాశాలి అయిన బ్రూసెల్ తప్ప మరెవరైనా అయితే ఆ ప్రయత్నం మానేసేవారు.
ప్రపంచంలో కెల్లా అతి పొడవైన సొరంగాన్ని జెనోవా-జెనీవా రైలు మార్గం సోసం సింప్లన్ పర్వత శ్రేణి గుండా తొలిచారు. 12 మైళ్ళ పొడవు గల సొరంగాన్ని 7 యేళ్ళ పాటు (1898-1905) నిర్మించారు. పర్వత శిఖరం నుంచి 6400 అడుగుల కింద గల ఈ సొరంగంలో అధిక పీడనం వల్ల ఉష్ణోగ్రత 1000F కి చేరుకునేది. ఆల్ఫ్స్ పర్వతాన్ని హానిబాల్ దాటినప్పటి నుంచి ఇలాంటి సహస కార్యం సామాన్య మానవునికి కూడా అందుబాటులో ఉండేలా చేయాలని ఎంతో మంది కలలు కన్నారు. ఐరోపా లోకెల్లా ఎత్తయిన మాంట్ బ్లాంక్ పర్వతం గుండా 7 మైళ్ళ పొడవుతో 1965 లో నిర్మించిన ఈ రోడ్డు సొరంగ నిర్మాణం ఫ్రాన్స్, ఇటలీ ఇంజనీర్ల సంయుక్త కృషి వల్ల సాధ్యమైంది. దీన్ని ఇప్పుడు ఏటా 3,00,000 వాహనాలూ, పది లక్షల పయాణీకులూ ఉపయోగిస్తున్నారని అంచనా వేశారు. పర్వత శిఖరం నుంచి 6,000 ఆడుగుల కింద ఈ సొరంగాన్ని ఒక పైపు నుంచి ఫ్రాన్స్ ఇంజనీర్లు, మరో పైపు నుంచి ఇటలీ ఇంజనీర్లు తొలుచుకుంటూ వచ్చారు. తొలిచే యంత్రాల నుంచి వెలువడే పొగలువాతావరణాన్ని కలుషితం చేయటానికి ఆస్కారం లేకుండా విద్యుత్ సాధనాలనే వాడారు. తొలిచిన రాళ్ళు ముక్కలను ఎప్పటి కప్పుడు తీసివేయటానికి పెద్ద పెద్ద పారలాంటి యంత్రాలను వాడారు. కార్మికులు మూడు జట్లుగా విడిపోయి రోజల్లా పనిచేశారు. నలకు 800 అడుగుల ప్రకారం సొరంగం నిర్మాణం పూర్తవుతుండేది. తొలిచిన భాగానికి రెండడుగుల మందంతో కాంక్రీట్ పూత వేయటానికి చాలా పెద్ద కాంక్రీట్ మిక్సర్ ని ఉపయోగించారు. సొరంగం రెండు భాగాలుగా ఉంటూ, పై భాగంలో 23 అడుగుల వెడల్పు గల రోడ్డు, క్రింది భాగంలో మురుగునీటి కాలువలు, విద్యుత్ సంబంధమైన కేబుల్స్ ఉండేవి. సొరంగంలో తాజాగాలి పసరించి ఆహ్లాదకరమైన వాతావరణం కల్పించటానికి కూడా ఈ కింది భాగం ఉపకరిస్తుంది.
దీనికంటే ఆరమైలు ఎక్కువ పొడవు గల రోడ్డు సొరంగాన్ని ఫ్రాన్స్ - ఇటలీ సరిహద్దు వద్ద అల్ఫ్స్ పర్వత శ్రీణుల్లో నిర్మించారు. 1964 లో ప్రారంభించబడి, పని పూర్తి కావటానికి ఐదేళ్ళు పట్టింది. దీని గుండా గంటకు 800 చొప్పున వాహనాలు వెళ్ళుతుండేవి.
విద్యుత్ రైళ్ళు - ట్రామ్‌ కార్లు
స్టీఫెన్ సన్ తయారుచేసిన "రాకెట్"తో మొదలయిన రైలు ఇంజన్ క్రమ క్రమంగా అభివృద్ధి చెందుతూ వచ్చింది. అమెరికా రైలు సంస్థ సుమారు 70 అడుగుల పొడవు, 450 టన్నుల బరువు కలిగిన సమర్థవంతమైన ఇంజన్ తయారుచేసింది. బ్రిటన్, జర్మనీ దేశాల్లో ఆవిఅరి టర్బయిన్ లను ఇంజన్ నమూనాలతో వాడటం జరిగింది. కానీ ఒక శతాబ్ద కాలం తరువాత ఆవిరి ఇంజన్ స్థానాన్ని ఎలక్ట్రిక్ మోటారు ఆక్రమించుకుంది. బెర్లిన్ నగర ప్రాంతంలో బర్నర్ వాసి సీమన్స్ అనే ఇంన్నీరు తొలిసారిగా విద్యుచ్చక్తి సహాయంతో ట్రాంలను నడపడంతో 1881 లో ఎలక్ట్రిక్ రైలు ఆవిర్భవించింది. అతడు రైలు పట్టాలనే విద్యుత్ వాహకాలుగా ఉపయోగించాడు. ఇది చాలా అపాయకరమైనదని తెలిసాక రైలు పట్టాలకు సమాంతరంగా కొంత ఎత్తులో వాహక తీగలను ఆమర్చే పద్ధతిని సీమన్స్ అనుసరించాడు.
ట్రాం ల మార్గంతో ప్రారంభమైన ఈ రవాణా సౌకర్యంతో బాటు పట్టణాల్లో ట్రాలీ బస్సు, భూగర్భ రైలు మార్గం, సుదూర ప్రాంతాలను కలిపే ఎలక్ట్రిక్ రైళ్ళు ఇవన్నీ క్రమంగా అభివృద్ధి చెందాయి. 1900 కి పూర్వం ట్రాంలను గుర్రాలు లాగుతుండేవి. క్రమంగా దీనికోసం విద్యుచ్చక్తిని వాడసాగారు. మొదటి ప్రపంచ యుద్ధం తరువాత మోటార్ రవాణా అమితంగా పెరిరి నప్పుడు ఇరుకుగా ఉండే నగర వీధుల్లో ఇటూ అటూ తిరిగే ట్రాం కార్లు ఇబ్బంది కరంగా తయారయ్యాయి. కొన్ని చోట్ల మాత్రం పట్టాలు లేకుండా వెళ్ళగలిగే ట్రాలీ బస్సులను ప్రవేశపెట్టారు. ట్రాంలను పూర్తిగా తొలగించి వాటి స్థానే మోటార్ బస్సులను వాడే పద్ధతి అంతటా వాడుకలో కొచ్చింది.
భూగర్భ రైలు మార్గాలు
రాజధాని నగరాల్లో భూగర్భ రైళ్ళు, నగర ప్రాంతానికి పరిమిత్మైన ప్రత్యేక రైళ్ళు నగరవాసుల పాలిట వరాలుగా విలసిల్లాయి. 1863 లో మొదటి భూగర్భ ఆవిరి రైలు, 1870 లో మొదటి భూగర్భ రైలు మార్గం లండాన్ లో ప్రవేశపెట్టబడ్డాయి. లండన్ నేల బంకమన్ను ఉండటం వల్ల భూగర్భ రైలు మార్గాన్ని వంద అడుగుల లోతులో నిర్మించారు కానీ బెర్లిన్, పారిస్ నగరాల్లో నేల గట్టిగా ఉంటుంది. కాబట్టి సొరంగాలను కేవలం కొన్ని అడుగుల లోతులో నిర్మిస్తే సరిపోతేది. విద్యుచ్చక్తి సరఫరా కోసం పవర్ స్టేషను ల నిర్మాణం చురుకుగా మొదలయ్యాక మొదటి ఎలక్ట్రిక్ భూగర్భ మార్గాన్ని 1900 లో ప్రవేశపెట్టారు. 1907 నుండి 1968 వరకు పెద్ద మార్పులేమీ జరగలేదు.
న్యూయార్క్ లో మొదటి భూగర్భ రైలు మార్గం 1904 లో నుంచి ప్రారంభించబడింది. ఈ మార్గంలో స్టేషనుల సంఖ్హ్య 475 ఉండేది. 1950 నుంచి ఇక్కడ ఎప్పటికప్పుడు ఆధునీకరణ జరుగుతూనే ఉంది. మొదటి ప్రపంచ యుద్ధానికి సుమారు పదేళ్ళ క్రితం ప్రవేశపెట్టిన పారిస్ లో మాత్రం భూగర్భ రైలు మార్గం యధాతథంగా ఉండిపోయింది. ప్రశాంత పురాతనత్వం పట్ల పారిస్ ప్రజలకుండే మోజు దీనికి కారణం కావచ్చు.ప్రపంచంలోని మిగతా రాజధాని నగరాల్లో కూడా ఈ సౌకర్యం ప్రవేశ పెట్టబడింది. అన్నిటి కంటే మాస్కోలో ఉండే వ్యవస్థ చాలా సమర్థవంతమైంది. పశ్చిమ ఐరోపా దేశాలకు పోలిస్తే అక్కడి స్టేషను భవన నిర్మాణశైలి పాతకాలం పద్ధతిగా కనబడవచ్చు గానీ అక్కడ భూగర్భ రైళ్ళు చాలా వేగంగా నడుస్తాయి. సాంకేతికపరంగా అవి చాలా ఆధునికంగా కూడా ఉంటాయి.
రైలు మార్గాల విద్యుదీకరణ
దూర ప్రాంతాఅలకు వెళ్ళే రైలు మార్గాల విద్యుదీకరణ జల విద్యుచ్చక్తి పుష్కలంగా లభ్యమయ్యే స్విడ్జర్లాండ్, దక్షిణ జర్మనీ, అమెరికా లాంటి దేశాల్లో మొదట ప్రారంభమైంది. విద్యుచ్చక్తితో రైళ్ళను నడపాలని చాలా కాలంగా ఇంజనీర్లు కలలు కంటూ వచ్చారు. 19 వశతాబ్దం మధ్య భాగంలో బ్యాటరీ ల సహాయంతో రైళ్ళను నడిపే ప్రయత్నాలు అనుకున్నట్లుగానే విఫలమయ్యాయి. అధిక భారాన్ని లాగటానికి మితంగా విద్యుచ్చక్తి కావల్సి వచ్చేది. పైగా బ్యాటరీలు ఈ పరిమాణంలో విద్యుచ్చక్తిని నిలపచేయలేవు. విద్యుదీకరణ వల్ల ఒకగూడే లాభాలు దానికయ్యే ఖర్చు కంటే ఎన్నో రెట్లు ఎక్కువే అని నిపుణులందరూ అంగీకరించారు.
అవిరి రైళ్ళ కంటే ఎలక్ట్రిక్ రైళ్ళ విషయంలో అనేక సౌలభ్యాలున్నాయి. ఆవిరిని ఇంజన్ బాయిలర్లలో ఎక్కడికక్కడే తయారుచేసుకోవాలి. కానీ ఎలక్ట్రిక్ రైళ్ళకు కావలసిన విద్యుచ్చక్తిని కొన్ని పెద్ద పవర్ స్టేషన్లలో ఉత్ప్త్తి చేసి నిర్వహణ ఖర్చులను తగ్గించవచ్చు ఆవిరి రైళ్ళలో ఉపయోగించటానికి వీలులేని నాసిరకం బొగ్గు, జలశక్తి, సహజ వాయువు, పరమాణు శక్తి లాంటి ఇంధనాలనూ, శక్తి జనకాలనూ విద్య్చ్చక్తి ఉత్పాదనలో వాడుకోవచ్చు. ఎలక్ట్రిక్ రైళ్ళు తమ ఇంధనాన్ని గానీ, నీటిని గానీ ఆవిరి రైలు లాగా మోసుకొని పోవలసిన పనిలేదు.పని చేసేటప్పుడు మాత్రమే ఇవి శక్తిని ఉపయోగించుకుంటాయి. కానీ ఆవిరి రైలు బయలు దేరటానికి చాలా ముందుగానే ఆవిరిని సిద్ధం చేసి ఉండాలి. రైలు ;స్టేషన్ల వద్ద ఆగిఅప్పుడూ, ప్రయాణం ముగించిన కాసేపటికి వరకూ కూడా ఇంధనం సష్టమవుతుంది. ఎలక్ట్రిక్ రైలులో నియంత్రణ సాధనాలను, రక్షణ సదుపాయాలను వీటిలో జోడించటానికి వీలుంది. ఇంధనాన్ని పలుమార్లు ఇంజన్ లోకి జొప్పించే అవసరం లేకపోవటంతో గమ్య స్థానాన్ని వేగిరంగ చేరుకోవచ్చు.
ఎలక్ట్రిక్ రైళ్ళలో పొగ, మసి లెకపోవటం ప్రయాణీకులకు ఉల్లాసాన్ని కలిగిస్తుంది. ఇంజన్ పొగ లోని ఆమ్ల సంబంధమైన అంశాల వల్ల ఇళ్ళు, కట్టడాలు దెబ్బతినే ప్రసక్తి లేదు. పొగగొట్టం నుంచి వచ్చే మిణుగులుల వల్ల అపాయం లేదు. పొరంగాల్లో వెళ్ళేటప్పుడు వాతావరణం కలుషితం కాదు. మట్ట ప్రాంతాల్లో ప్రయాణం ఆవిరి రైలు కంటే వేగంగా ఉంటుంది. ఈ అన్ని కారణాల మూలంగానే రైలు మార్గాల విద్యుదీకరణ అన్ని దేశాల్లోనూ విస్తృతంగా జరుగుతోంది.
విద్యుదీకరణ - రకాలు
విద్యుదీకరణ రెండు రకాలుగా జరుగుతుంది. ఒక రకంలో 50 నుంచి 3000 వోల్టుల వరకు ఏకముఖ విద్యుత్ ప్రవాహాన్ని వాడుతారు. మరోరకంలో 25,000 వోల్టుల ఏకాంతర విద్యుత్తుని ఉపయోగిస్తారు. డి.సి.ని వాహక తీగల్లో ఎక్కువ దూరం తీసుకెళ్ళితే ప్రసార నష్టాలు ఎక్కువగా ఉంటాయి. కాబట్టి పవర్ స్టేషనులు ఎ..సి నే సరఫరా చేస్తాయి. కానీ ఎలక్ట్రిక్ రైళ్ళు పనిచేయటానికి కావలసింది డి.సి యే, ఎ.సి.ని డి.సి.గా మార్చటానికి మొదట్లో మెర్క్యురీ ఆర్క్ రెక్టిఫైయర్, కాంటాక్ట్ రెక్టిఫైయర్ లను వాడేవారు. ఇటీవల జెర్మేనియం రెక్టిఫైయర్. యూస్టన్-లివర్ పూల్ మార్గంలో మాత్రం 25,000 వోల్ట్ ఎ.సిని వాడుతున్నారు. దీన్ని 1960 లో ప్రారంభించారు. 3,300 హె.సి ఇంజన్ తొ ఇది గంటకు 90 మైళ్ళ వేగాన్ని సాధించగలిగింది. ఆవిరి ఇంజన్ వెళ్ళే గరిష్ఠ వేగం గంటకు 130 మైళ్ళయితే, ఫ్రాన్స్ లో ఎలక్ట్రిక్ రైలు 1955 లోనే 205 మైళ్ళ వేగాన్ని సాధించింది.
ఆవిరి రైళ్ళ వినియోగం తగ్గుదల
ఆవిరి రైళ్ళ రోజులు గతించాయన్న అభిప్రాయం సూత్రప్రాయంగా అంతటా అంగీకరించబడినప్పటికీ, జలవిద్యుచ్చక్తి తక్కువగానూ, బొగ్గు ఎక్కువహానూ ఉండే బ్రిటన్ లాంటి దేశాలు విద్యుదీకరణ పట్ల వెంటనే మొగ్గు చూపలేదు. విద్యుదీకరణ వల్ల రవాణా లాభసాటిగా, సమర్థవంతంగా, పరిశుభ్రంగా ఉంటుందని కొందరు నిపుణులు కొన్ని ప్రభుత్వ కమిటీలు ఏకగ్రీవంగా 1950 దశాబ్దంలో సిఫారసు చేయటం, చౌకగానూ, పుష్కలంగానూ విద్యుచ్చక్తిని ఉత్పత్తి చేయగల పరమాణు శక్తి సాధనాలు ఆవిర్భవించటం మూలాన బ్రిటన్ లోని ప్రధాన రైలు మార్గాల విద్యుదీకరణ మళ్ళీ మొదలైంది. ఇంతే కాకుండా 1955 తరువాత ఆవిరి రైళ్ళ నిర్మాణాన్ని పూర్తిగా ఆపివేయటం జరిగింది.
డీసిల్-ఎలక్ట్రిక్ రైళ్ళు
రైలు మార్గాల ఆధునికీకరణలో డీసిల్ ఇంజన్ కూడా ఎంతో ఉపయోగపడుతుంది. వీటిని సాధారణంగా తక్కువ దూరం రవాణాలోనూ, స్టేషను లలో షంటింగ్ చేయటానికి వాడుతారు. విద్యుదీకరణ దుబారా అయ్యే మార్గాల్లో డీసెల్-ఎలక్ట్రిక్ రైళ్ళను నడపవచ్చు. ఎలక్ట్రిక్ రైలు కుండే సౌలభ్యాలన్నీ వీతికి ఉన్నప్పటికీ,. డీసెల్ ఇంజన్, దీనితో నడిచే జనరేటర్, విద్యుత్ మోటార్- ఈ మూడు యంత్రాలు ఉంటాయి. కాబట్టి చాలా బరువుగా ఉంటాయి. ఇటీవలి ఒక నమూనాలో డీసెల్ ఇంజన్ నుంచి రైలు చక్రాలకు శక్తి మార్పిది చేయటానికి హైడ్రాలిక్ గేర్ లను వాడారు.
మోనో రైలు మార్గం
ఈ విభాగంలో ఏర్పడిన సరికొత్త అభివృద్ధి మోనో రైలు మార్గం. అంటే రైలు ఒకే పట్టాపై నడవటం, జైరోస్కోప్ అనే సాధనాల సహాయంతో రైలును ఒకే పట్టాపై నిటారుగా నిలిచేలా చేయవచ్చునని ఈ శతాబ్దం ప్రారంభంలోనే ప్రతిభావంతులైన కొందరు టెక్నీషియన్లు సూచిస్తూ వచ్చారు. కానీ ఈ పద్ధతి అనుకున్నంత సురక్షితంగానూ, చౌకగానూ ఉండక పోవచ్చుననే అపోహల వల్ల కార్యరూపం దాల్చలేదు.
ఆల్‌వెగ్ రైలు మార్గం
రెండవ ప్రపంచ యుద్ధం తరువాత ఆక్సెల్ ఎల్ వెనర్ గ్రెన్ అనే స్వీడన్ పారిశ్రామికుడు మానో రైలు మార్గం అభివృద్ధి కోసం కృషి చేశాడు. రైలు పెట్టెలను ప్లాంజ్లు, రోలర్ల సహాయంతో ఒకే పట్టాపై నదిచేలా చేయవచ్చునని అతడు సూచించాదు. వీటిని విద్యుచ్చక్తితో గానీ, డీసెల్ ఇంజన్ లతో గానీ నడపవచ్చు. డ్రైవర్ లు లేదా పరోక్ష నియంత్రక సాధనాలు వీటిని నడుపుతాయి. రైలు మార్గం లేని చోట కూదా ఇవి వస్సుల లాగా ప్రయానం చేయగలవు. ఈ ఏర్పాటు మూలంగా ప్రయాణీకులు విమానాశ్రయాల్లో విమానం మెట్ల దాకా వెళ్ళే అవకాశం ఉంటుంది. రైలు మార్గాలు లేని మారుమూల ప్రాంతాల్లో కూడా వీటిని వాదుకోవచ్చు. స్వీడన్ పారిశ్రామికుని పేరు లోని కొన్ని అక్షరాలను కలిపి, దీనికి ఆల్‌వెగ్ రైలు మార్గమని పేరు పెట్టారు. (Axel L W Enner Green పేరు లోని అక్షరాలను కలిపితే ALWEG అవుతుంది.) ఆల్‌వెగ్ మార్గాన్ని నిర్మించటానికి మామూలు రైలు మార్గానికయ్యే ఖర్చులో సగమే అవుతుందని అంచనా వేశారు.మొట్టమొదటి మానో రైలు మార్గం 1964 లో నిర్మించబడింది. 9 మైళ్ళ పొడవుతో ఇది టోక్యో నగరాన్ని, విమానాశ్రయాన్నీ కలుపుతుంది. ఇలాంటి ఆల్‌వెగ్ మార్గాలు అనేక దేశాల్లో తయారవుతున్నాయి.
హూపర్ రైలు
బహుశా అచిరకాలంలోనే ఆల్‌వెగ్ రైలు కూడా కాలగర్భంలో కలిసిపోయేలా కనిపిస్తుంది. చక్రాలే లేకుండా కుషన్ లాంటి గాలిపొర మీద ప్రయాణంచేసే హూవర్ రైలు అనే కొత్త పద్ధతి వెలుగులోకొచ్చింది. ఇందులో తలకిందులుగా ఉండే T అక్షరం ఆకారంలో ఒకే పట్టా ఉంటుంది. దీన్ని తాకకుండ సంపీడిత గాలి కుషన్ పై రైలు పెట్టెలు పరుగెడతాయి. ఘర్షణ ఉందదు కాబట్టి గంటకు 300 మైళ్ల దాకా వేగాన్ని ఇది పుంజుకోగలదు. బ్రిటన్, ఫ్రాన్స్, అమెరికా దేశాల్లో ఈ హూవర్ రైలు వ్యవస్థను అభివృద్ధి చేస్తున్నారు. ఇవన్నీ లండన్ ఇంపీరియల్ కళాశాలకు చెందిన ఇ.ఆర్.లేత్వెయిట్ నిర్మించిన లీలియర్ ఇండక్షన్ మోటార్ అనే సాధనంపై ఆధారపడినవే. ఈ సాధనంతో ఒక తీగ చుట్ట ఉంటుంది. దీనిలో 40 అంగుళాల పొడవు గల దండాయస్కాంతం ఉంటుంది. తీగచుట్టకూ, విద్యుత్ వాహక పట్టాకు మధ్య ఏర్పడే బలాల మూలంగా రైలు ముందు దిశలో లాగబడుతుంది. ఇలాంటి పట్టాను నగరాన్నీ, విమానాశ్రయాన్నీ కలిపే రహదారి మధ్య భాగంలో నిర్మించవచ్చు.
కొత్త విషయాలను కనుగొన్న ప్రతిభావంతులు స్వదేశంలో గౌరవించబడటం చాలా అరుదుగా జరుగుతుంది. సాంకేతిక శాస్త్ర చరిత్రలో ఇలాంటి ఉదాహరణలు కోకొల్లలుగా ఉన్నాయి. ఫ్రొఫెసర్ లేత్వెయింట్ విషయంలో కూడా సరిగ్గా ఇలాగే జరిగింది. అతడు కనుగొన్న లీనియర్ ఇండక్షన్ మోటార్ ని కేంబ్రిడ్జ్ వద్ద ప్రయోగాత్మకంగా వాడి చూశారు. ఖర్చు చాలా ఎక్కువవుతుందన్న కారణంగా 1975 లో మ్యూనిచ్ వద్ద తయారుచేసిన ఒకటిన్నర రైలు మార్గం పై " ట్రాన్స్ రాపిడ్ 04" అనే హూవర్ రైలు నమూనాతో ప్రయోగం చేశారు. అది గంటకు 120 మైళ్ళ వేగంతో మొదట ప్రయాణం చేసింది.పశ్చిమ జర్మనీకి చెందిన కొన్ని భారీ ఇంజనీరింగ్ సంస్థలు ఇంకా పొడుగాటి రైలు మార్గాన్ని సిద్ధం చేశాయి. ఈ కొత్త పద్ధతిలో సౌలభ్యం అధిక వేగమే కాకుండా, వాతావరణాన్ని కలుషితం చేసే వాయువులు ఇందులో ఉండవు. శబ్దం కూడా చాలా తక్కువగా ఉంటుంది. పరిసరాలపై యంత్రాల కాలుష్యాన్ని గురించి తీవ్రంగా ఆందోళన చెందుతున్న ప్రజా సామాన్యం హూవర్ రైళ్ళు అవతరణను ఆహ్వానించటానికి ఇంతకంటే ప్రబల కారణం మరేం కావాలి!
మూలాలు
వర్గం:వాహనాలు వర్గం:రైలు రవాణా వ్యవస్థ వర్గం:ఈ వారం వ్యాసాలు
సేలం - కరూర్ ప్యాసింజర్
సేలం - కరూర్ ప్యాసింజర్  భారతదేశం లోని తమిళనాడు లో ప్రయాణీకులకు రైలు సేవలు అందిస్తుంది. ఇది గోల్డెన్ రాక్ షెడ్ యొక్క డబ్ల్యుడిపి-3ఎ లోకోమోటివ్ ద్వారా లాగబడుతుంది.
మూలాలు
వర్గం:దక్షిణ రైల్వే ప్యాసింజర్ రైళ్ళు
డార్విన్ జీవపరిణామ సిద్ధాంతం
చార్లెస్ డార్విన్ ప్రతిపాదించిన డార్విన్ జీవపరిణామ సిధ్ధాంతం (Darwin's theory of evolution) భూమి మీది జీవుల పరిణామ క్రమాన్ని తెలియజేస్తుంది. ఆధునిక జీవ శాస్త్రం లో డార్వినిజం చాలా మార్పు తెచ్చింది. మూఢ నమ్మకాలని విభేదించడంలో కూడా డార్వినిజం కీలక పాత్ర పోషించింది. మనిషి ఒక రకమైన కోతి జాతి నుంచి పరిణామం చెందుకుంటూ వచ్చాడని, మనిషిని దేవుడు సృష్ఠించలేదన్న సిద్దాంతాన్ని తెర మీదకు తెచ్చింది. ఇప్పుడు కూడా సృష్ఠివాదం పేరుతో డార్వినిజాన్ని వ్యతిరేకించే వాళ్ళు ఉన్నారు. డార్విన్ జీవ పరిణామ సిధ్ధాంతం మార్క్సిస్ట్ చారిత్రక భౌతికవాద రచనలకి కూడా ఊపిరిపోసింది. మలేషియా నుంచి రసెల్ వాలేస్ (1823- 1913) అనే వ్యక్తి పంపిన సిద్ధాంత వ్యాసం డార్విన్ వ్యాసం ఒకే విధంగా ఉన్నాయి. డార్విన్1844లో తన రచనను, వాలేస్ పంపిన వ్యాసాన్ని లియన్ సొసైటీ జర్నల్‌కు అందచేశాడు. 1858 జూలై 15న శాస్త్రవేత్తల సమావేశం జరిగింది. ఇరువురి వ్యాసాలు పరిశీలించారు. 1844లో డార్విన్ మొదలు పెట్టగా, వాలేస్ 1858లో రాశాడు. కనుక డార్విన్ ముందు రాసినట్టు నిర్ధారించార ఆయన
వివరణ
ప్రస్తుతం ప్రపంచంలో కనబడుతున్న రకరకాల ప్రాణులు మొదటినుంచీ లేవనేది ఈ సిద్ధాంతం యొక్క ప్రధానమైన వాదన. కుక్కలూ, నక్కలూ, తోడేళ్ళూ ఒక జాతివనీ, పిల్లులూ, చిరతపులులూ, పెద్ద పులులూ, సింహాలూ మరొక జాతికి చెందినవనీ, గుర్రాలూ, గాడిదలూ, జీబ్రాలూ ఒకలాంటివే. గతంలో వీటికి తలొక "పూర్వీకుడూ" ఉండి ఉండాలి. ఇంకా వెనక్కెళితే ఈ "ఆదిమ" శునకానికీ, మార్జాలానికీ, అశ్వానికీ జన్మనిచ్చిన మరేదో మృగం ఉండి ఉంటుంది. ఇంకా ప్రాచీన యుగంలో ఈ క్షీరదాలకీ, తక్కిన చేపలూ, తాబేళ్ళూ, జలచరాలూ, పక్షులూ అన్నిటి ఆవిర్భావానికీ దారితీసిన ప్రాణి ఏదో ఉండే ఉంటుంది. వీటిలో కొన్ని శాకాహారులుగానూ, మరికొన్ని మాంసాహారులుగానూ రూపొందడానికి భౌతిక ప్రేరణలూ, పర్యావరణ పరిస్థితులే కారణాలు అయి ఉంటాయి. ఇన్నిరకాల ప్రాణులు "వాటంతట అవే" ఎలా ఉద్భవిస్తాయని వీరి వాదన సాగిపోతుంది. డార్విన్ ఈ ఉద్దేశముతో చాలా పరిశోధనలు చేశడు.
ఉదాహరణకు ఆఫ్రికాలో పుట్టుకొచ్చిన మానవజాతి క్రమంగా ఉత్తరదిశగానూ, తక్కిన ప్రాంతాలకీ విస్తరించిందని శాస్త్రవేత్తలు ఊహిస్తున్నారు. ఉష్ణోగ్రత దృష్య్టా తొలిమానవులు నల్లని రంగులో ఉండి ఉంటారని అనుకోవచ్చు. ఉత్తరాన ఎండపొడ తక్కువగా పడే ప్రాంతాలకు వెళ్ళినవారి చర్మం తెల్లగా మారక తప్పలేదు. పూర్తిగా నల్లరంగులో ఉన్న ఒక మానవసమూహం తెల్లగా మారిపోవడానికి 20 వేల సంవత్సరాలు సరిపోతాయని అంచనా. తక్కిన జంతువుల సంగతి ఎలా ఉన్నా, ఒక్క మనిషిజాతినే తీసుకుంటే, చర్మం రంగూ, ముఖకవళికలూ అన్నీ కాస్తకాస్తగా మారడానికి జీవపరిణామ ప్రక్రియలే కారణమని రుజువు అవుతోంది. దీని కారణంగానే జీవపరిణామ సిద్ధాంతాన్ని కాదనేవారు ఎక్కువ సంఖ్యలో లేరు.
ప్రశంశలు
చార్లెస్ డార్విన్ స్వంత దేశమైన బ్రిటన్ లో డార్వినిజం ఎన్నో ప్రశంశలు అందుకుంది. డార్వినిజం ప్రపంచంలో ఎంతో మంది భౌతిక శాస్త్రవేత్తలని, జీవ శాస్త్రవేత్తలని ప్రభావితం చేసి అధునిక భౌతిక శాస్త్ర విజ్ఞానాన్ని ఎన్నో మలుపులు తిప్పింది.
విమర్శలు
కొన్ని క్రైస్తవ, ఇస్లామిక్ దేశాలలో డార్వినిజం చాలా వివాదాస్పదమయ్యింది. సృష్ఠివాదాన్ని వ్యతిరేకించడం దైవ ద్రోహం అని మతవాదుల వాదన. కొన్ని ఇస్లామిక్ దేశాలలో ఇప్పటికే ఈ సిధ్ధాంతాన్ని నిషేధించారు. ఈ సిద్ధాంతం తప్పని, జీవ పరిణామక్రమం జరగలేదని వాదించేవారిలో టర్కీ దేశానికి చెందిన ఇస్లామిక్ రచయిత హారూన్ యాహ్యా ఒకరు.
బొమ్మల కొలువు ( 2021 సినిమా)
బొమ్మల కొలువు 2021లో విడుదలైన తెలుగు సినిమా. పృథ్వీ క్రియేష‌న్స్‌, కిక్కాస్ స్టోరీ టెల్ల‌ర్ బ్యానర్ల పై ఎ.వి.ఆర్‌.స్వామి నిర్మించిన ఈ సినిమాకు సుబ్బు వేదుల ద‌ర్శ‌క‌త్వం వహించాడు. హృషికేశ్‌, మాళవికా సతీషన్‌, ప్రియాంకశర్మ, శివమ్‌ మల్హోత్రా ప్రధాన పాత్రల్లో నటించారు. ఈ సినిమా 2021 ఆగస్టు 14న విడుదలయింది.
కథ
నగరంలో తనకు కాబోయే భార్య కనిపించడంలేదని ఒకరు కంప్లయింట్‌, ఇంకొకరు మూడు రోజులుగా గాళ్‌ఫ్రెండ్‌ కనిపించడం లేదని ఒకరు కంప్లయింట్‌ ఇస్తారు ! అమ్మాయిల అదృశ్యం వెనుక ఉన్నదెవరు? ఓ క్వారీలో గుట్టలుగా శవాలు పడటానికి కారణం ఎవరు? హత్యల వెనక కారణం ఏమిటి ?? హత్యలను ఎవరు చేశారు అని హీరో కనుగొన్నాడా?? అనేదే మిగతా సినిమా కథ.
ప్రచారం
ఈ సినిమా ట్రైలర్‌ను ఆగష్టు 10, 2021న విడుదల చేశారు.
హుజూర్‌నగర్ పురపాలకసంఘం
హుజూర్‌నగర్ పురపాలకసంఘం, తెలంగాణ రాష్ట్రం, సూర్యాపేట జిల్లా కు చెందిన ఒక పట్టణ స్థానిక స్వపరిపాలన సంస్థ. హుజూర్‌నగర్ పట్టణం దీని ప్రధాన పరిపాలన కేంద్రం. ఈ పురపాలక సంఘం నల్గొండ లోకసభ నియోజకవర్గం లోని హుజూర్‌నగర్ అసెంబ్లీ నియోజకవర్గం పరిధిలో ఉంది.
చరిత్ర
మేజర్ గ్రామ పంచాయితీగా ఉన్న హుజూర్‌నగర్, 2013లో పురపాలక సంఘంగా ఏర్పడింది.
భౌగోళికం
హుజూర్‌నగర్ చదరపు కిలోమీటర్ల విస్తీర్ణంలోఉంది. ఇది 16.9°N, 79.874°W అక్షాంశరేఖాంశాల మధ్య ఉంది. రాష్ట్ర రాజధాని హైదరాబాదు నుండి 188 కిలోమీటర్ల దూరంలో ఉంది.
పౌర పరిపాలన
పురపాలక సంఘం కౌన్సిల్ కు ప్రతి 5 సంవత్సరాలకు ఒకసారి ఎన్నిక జరుగుతుంది. పురపాలక సంఘం పరిధిలోని జనాభా ప్రాతిపదికననుసరించి స్థానిక సంస్థల ఎన్నికల ప్రకారం దీనిని 28 ఎన్నికల వార్డులుగా విభజింపబడింది. ప్రతి వార్డుకు వార్డు కౌన్సిలర్ ప్రాతినిధ్యం వహిస్తాడు. కౌన్సిల్ బోర్డుకు చైర్‌పర్సన్ నేతృత్వం వహిస్తారు. 2020 పట్టణ స్థానిక సంస్థల ఎన్నికల ప్రకారం అర్చన రవి చైర్‌పర్సన్‌గా, జక్కుల నాగేశ్వరరావు వైస్ చైర్‌పర్సన్‌గా ఎన్నికైనారు. వీరు ఎన్నికైననాటినుండి నుండి ఐదు సంవత్సరాలు పదవిలో కొనసాగుతారు.
వెలుపలి లంకెలు
వర్గం:సూర్యాపేట జిల్లా పురపాలక సంఘాలు వర్గం:2013 స్థాపితాలు
మొగిలీశ్వరాలాయం
శివాలయాలు భారత దేశమంతటా విస్తరించి వున్నాయి. వివిధ నామాలతో ఆయా క్షేత్రలు వెలసి వున్నాయి. అలాంటి వాటిలో మొగిలీశ్వరాలయం ఒకటి. ఇది చిత్తూరు నుంచి 30 కి.మీటర్ల దూరంలో వున్నది.
ప్రత్యేకతలు
మొగిలీశ్వరాలయానికి పడమర దిశలో మూడు కిలో మీటర్ల దూరంలో విబూతి కొండ వున్నది. తరతరాలుగా స్వామివారిని ఆవిభూతోనే అభిషేకించడం విశేషం. పూర్వం లోక కళ్యాణం కొరకు జమదగ్ని మహర్షి పౌండరీకం అనే యాగాన్ని నిర్వహించాడట ఆ యాగ సమిదల బస్మాన్ని ఒక రాసిగా పోయడం వల్ల ఆ కొండ ఏర్పడిందని స్థానికుల నమ్మకం. మరొక ప్రత్యేకత ఏమంటే? ఆలయ పైకప్పు మీద వున్న బంగారు బల్లి. ఇలాంటిది కంచి, శ్రీ కాళహస్తి లో మాత్రమే కనిపిస్తుంది. దాంతో బాటు చంద్రున్ని మింగటానికి వస్తున్న రాహువుని కూడ చూడవచ్చు. వీటిని తాకితే సర్ప దోషాలు పోతాయని భక్తుల విశ్వాసము.
ఎలా వెళ్లాలి
చిత్తూరు పట్టణానికి 30 కిలో మీటర్ల దూరంలో వున్నది. కాణిపాకం నుండి 28 కిలో మీటర్ల దూరంలో వున్నది. తిరుపతి - బెంగళూరు రహదారిలోవున్నది. ఈ క్షేత్రానికి రవాణా వాహనాలు కలవు.
మూలాలు
ఈనాడు ఆదివారం 2/ డిసెంబరు,2018
ఝంకె
భౌగోళికం, జనాభా
Jhamke (204) అన్నది అమృత్‌సర్ జిల్లాకు చెందిన బాబ బకాలా తాలూకాలోని గ్రామం, ఇది 2011 జనగణన ప్రకారం 131 ఇళ్లతో మొత్తం 700 జనాభాతో 448 హెక్టార్లలో విస్తరించి ఉంది. సమీప  పట్టణమైన Batala అన్నది 10 కి.మీ. దూరంలో ఉంది. గ్రామంలో మగవారి సంఖ్య 366, ఆడవారి సంఖ్య 334గా ఉంది. షెడ్యూల్డ్ కులాల సంఖ్య 0 కాగా షెడ్యూల్డ్ తెగల సంఖ్య 0. గ్రామం యొక్క జనగణన లొకేషన్ కోడ్ 37786.
విద్యా సౌకర్యాలు
సమీప బాలబడులు (బాబ బకాలా)గ్రామానికి 5 కిలోమీటర్ల లోపే ఉంది. సమీప మాధ్యమిక పాఠశాలలు (Uchoke khurd)గ్రామానికి 5 కిలోమీటర్ల లోపే ఉంది. సమీప మాధ్యమిక పాఠశాల (Chananke)గ్రామానికి 5 నుంచి 10 కిలోమీటర్ల లోపే ఉంది. సమీప సీనియర్ మాధ్యమిక పాఠశాలలు (Usman)గ్రామానికి 5 నుంచి 10 కిలోమీటర్ల లోపే ఉంది. సమీప "ఆర్ట్స్, సైన్స్, కామర్సు డిగ్రీ కళాశాలలు" (Athwal)గ్రామానికి 5 నుంచి 10 కిలోమీటర్ల లోపే ఉంది. సమీప ఇంజనీరింగ్ కళాశాలలు (Batala) గ్రామానికి 10 కిలోమీటర్ల కన్నా దూరంలో ఉంది.
సమీప పాలీటెక్నిక్ లు (Batala) గ్రామానికి 10 కిలోమీటర్ల కన్నా దూరంలో ఉంది. సమీప వృత్తివిద్యా శిక్షణ పాఠశాలలు (Batala) గ్రామానికి 10 కిలోమీటర్ల కన్నా దూరంలో ఉంది.
ప్రభుత్వ వైద్య సౌకర్యాలు
.
ప్రైవేటు వైద్య సౌకర్యాలు
గ్రామంలో 1 డిగ్రీలు లేని వైద్యుడు ఉన్నాడు/ఉన్నారు
సమాచార, రవాణా సౌకర్యాలు
పబ్లిక్ బస్సు సర్వీసు లేదు. సమీప పబ్లిక్ బస్సు సర్వీసుగ్రామానికి 5 నుంచి 10 కిలోమీటర్ల లోపే ఉంది.
.
మార్కెటింగు, బ్యాంకింగు
సమీప ఏటియంగ్రామానికి 5 కిలోమీటర్ల లోపే ఉంది.
ఆరోగ్యం, పోషణ, వినోద సౌకర్యాలు
. అసెంబ్లీ పోలింగ్ స్టేషన్ లేదు. సమీప అసెంబ్లీ పోలింగ్ స్టేషన్ గ్రామానికి 10 కిలోమీటర్ల కన్నా దూరంలో ఉంది.
విద్యుత్తు
. 1 1
భూమి వినియోగం
Jhamke (204) ఈ కింది భూమి వినియోగం ఏ ప్రకారం ఉందో చూపిస్తుంది (హెక్టార్లలో):
నీటిపారుదల సౌకర్యాలు
నీటి పారుదల వనరులు ఇలా ఉన్నాయి (హెక్టార్లలో):
తయారీ వస్తువులు, పరిశ్రమలు, ఉత్పత్తులు
Jhamke (204) అన్నది ఈ కింది వస్తువులు ఉత్పత్తి చేస్తోంది (ప్రాధాన్యతా క్రమంలో పై నుంచి కిందికి తగ్గుతూ): గోధుమలు, బియ్యం,మొక్కజొన్న
మూలాలు
వర్గం:అమృత్‌సర్ వర్గం:బాబా బకాలా తాలూకా గ్రామాలు
దిగువమాఘం
దిగువమాఘం, చిత్తూరు జిల్లా, తవణంపల్లి మండలం లోని గ్రామం.ఈ గ్రామం. చిత్తూరు పట్టణం నుండి 18 కిలోమీటర్ల దూరంలో ఉంది. అమరపురి, శివగిరి ఆశ్రమం, వీర్లగుడిపల్లె, దిగువమాఘం హరిజనవాడ, దిగువమాఘం కాలనీ, వీర్లగుడిపల్లె హరిజనవాడ, వీర్లగుడిపల్లె మాదిగవాడ ఈ పంచాయతీ పరిధిలోకి వస్తాయి.
గ్రామం పేరు వెనుక చరిత్ర
'మాఘం' ఇంటిపేరు గల రెడ్డి కులస్థులు ఇక్కడ ప్రప్రథమంగా నివసించేవారు. అగ్నిప్రమాదం జరిగి ఊరు కాలిపోగా, వారు ఊరి దిగువ ప్రాంతానికు వచ్చి స్థిరపడ్డారు. దిగువ ప్రాంతాన మాఘం వర్గీయులు నివసించిన ప్రదేశం కావడంతో ఈ గ్రామానికి 'దిగువమాఘం' అనే పేరు వచ్చింది.
భౌగోళికం, జనాభా
దిగువమాఘం ఆంధ్ర ప్రదేశ్ రాష్ట్రం, చిత్తూరు జిల్లా, తవణంపల్లె మండలంలోని గ్రామం. ఇది మండల కేంద్రమైన తవణంపల్లె నుండి 4 కి.మీ. దూరం లోను, సమీప పట్టణమైన చిత్తూరు నుండి 21 కి.మీ. దూరంలోనూ ఉంది. 2011 భారత జనగణన గణాంకాల ప్రకారం ఈ గ్రామం 417 ఇళ్లతో, 1524 జనాభాతో 310 హెక్టార్లలో విస్తరించి ఉంది. గ్రామంలో మగవారి సంఖ్య 766, ఆడవారి సంఖ్య 758. షెడ్యూల్డ్ కులాల జనాభా 761 కాగా షెడ్యూల్డ్ తెగల జనాభా 0. గ్రామం యొక్క జనగణన లొకేషన్ కోడ్ 596609 .పిన్ కోడ్: 517129.
సమీప గ్రామాలు
తడకర, వీర్లగుడిపల్లి, కొండ్రాజుకాల్వ, అరగొండ..
దర్శనీయ ప్రదేశాలు/ దేవాలయాలు
రామాలయం, రచ్చబండ, సత్తెమ్మ బండ, శివాలయం, ధర్మరాజుల దేవస్థానం, గుండాలమ్మ గుడి, ఎరపాక్షమ్మ గుడి.గ్రామ సంపద అయిన శివగిరి ఆశ్రమం గ్రామ వైభవానికి తలమానికం.
గ్రామ జనాభా
2001 భారత జనాభా లెక్కలు ప్రకారం గ్రామ జనాభా - మొత్తం 	1,734 - పురుషులు 	838 - స్త్రీలు 	896 - గృహాల సంఖ్య 	398
గ్రామ ప్రముఖులు
'రాజన్న' గా సుప్రసిధ్ధుడైన పాటూరి రాజగోపాల నాయుడు 1900 వ సంవత్సరం నవంబరు 7న దిగువమాఘంలో జన్మించాడు. ఇతను స్వాతంత్ర్య సమర యోధుడు. మాజీ పార్లమెంటు సభ్యుడు. రైతు నాయకుడు. సాహితీవేత్త. సంఘసంస్కర్త. గొప్ప రచయిత. అతని కుమార్తె గల్లా అరుణ కుమారి, మనుమడు గల్లా జయదేవ్ ప్రస్తుతం రాజకీయాల్లో కొనసాగుతున్నారు.వీరు గ్రామంలో అమరరాజా సంస్థ యొక్క ఒకానొక ప్రధాన విభాగమైన అమరరాజా ఎలెక్ట్రానిక్స్ ని స్థాపించారు. వీరి సంస్థలలోని వివిధ విభాగాలలో గ్రామ యువత, మహిళలకు ఉద్యోగాలు లభించాయి.
సదుపాయాలు
గ్రామానికి రవాణా, గ్రంథాలయం, పాఠశాల, సహకారసంఘం, బ్యాంకు, తపాలా కార్యాలయం, ఉద్యానవనం, పిల్లల ఆటస్థలం మొదలైన సదుపాయాలు ఉన్నాయి. ఇంకా గ్రామానికి దగ్గరలో వైద్య విద్య సదుపాయాలు వాటితో పాటు వినోద సదుపాయం కూడా ఉంది. 1975 లో గ్రామానికి డబుల్ రోడ్డు ఏర్పడింది.
విద్యా సౌకర్యాలు
ఈ గ్రామంలో 3 ప్రభుత్వ ప్రాథమిక పాఠశాలలు, ఉన్నాయి. సమీప బాలబడి, సమీప మాధ్యమిక పాఠశాల (అరగొండ లో), సమీప సీనియర్ మాధ్యమిక పాఠశాల, సమీప అనియత విద్యా కేంద్రం (తవనంపల్లె లో), సమీప ఇంజనీరింగ్ కళాశాలలు, గ్రామానికి 5 కి.మీ. లోపున ఉన్నాయి. సమీప ఆర్ట్స్, సైన్స్, కామర్సు డిగ్రీ కళాశాల, సమీప మేనేజ్మెంట్ సంస్థ, సమీప పాలీటెక్నిక్, సమీప వృత్తి విద్యా శిక్షణ పాఠశాల, సమీప దివ్యాంగుల ప్రత్యేక పాఠశాల (చిత్తూరులో), సమీప వైద్య కళాశాల (తిరుపతిలో) గ్రామానికి 10 కి.మీ. మించి దూరంలో ఉన్నాయి.
ప్రభుత్వ వైద్య సౌకర్యం
సమీప ప్రాథమిక ఆరోగ్య కేంద్రం, సమీప ప్రాథమిక ఆరోగ్య ఉప కేంద్రం, సమీప పశు వైద్యశాల, సమీప సంచార వైద్య శాల, గ్రామానికి 5 కిలోమీటర్ల లోపు దూరంలో ఉన్నాయి. సమీప సామాజిక ఆరోగ్య కేంద్రం, సమీప మాతా శిశు సంరక్షణా కేంద్రం, సమీప టి.బి వైద్యశాల, సమీప ప్రత్యామ్నాయ ఔషధ ఆసుపత్రి, సమీప ఆసుపత్రి, సమీప కుటుంబ సంక్షేమ కేంద్రం గ్రామానికి 10 కిలోమీటర్లకు మించి దూరంలో ఉన్నాయి.
తాగు నీరు
రక్షిత మంచినీటి సరఫరా గ్రామంలో ఉంది. గ్రామంలో మంచినీటి అవసరాలకు చేతిపంపుల నీరు, గొట్టపు బావులు / బోరు బావుల నుంచి నీటిని వినియోగిస్తున్నారు.
పారిశుధ్యం
గ్రామంలో మూసిన డ్రైనేజీ వ్యవస్థ ఉంది/లేదు. మురుగునీరు నేరుగా నీటి వనరుల్లోకి వదలబడుతోంది. ఈ ప్రాంతం పూర్తి పారిశుధ్యపథకం కిందికి వస్తుంది. సామాజిక మరుగుదొడ్ల సౌకర్యం ఈ గ్రామంలో లేదు.
సమాచార, రవాణా సౌకర్యాలు
ఈ గ్రామంలో టెలిఫోన్ (లాండ్ లైన్) సౌకర్యం, పబ్లిక్ ఫోన్ ఆఫీసు సౌకర్యం, మొబైల్ ఫోన్ కవరేజి, పబ్లిక్ బస్సు సర్వీసు, ప్రైవేట్ బస్సు సర్వీసు, ఆటో సౌకర్యం, ట్రాక్టరు ఉన్నాయి.సమీప పోస్టాఫీసు సౌకర్యం, సమీప ఇంటర్నెట్ కెఫెలు / సామాన్య సేవా కేంద్రాల సౌకర్యం, గ్రామానికి 5 కిలోమీటర్ల లోపు దూరంలో ఉన్నాయి. సమీప ప్రైవేటు కొరియర్ సౌకర్యం, సమీప రైల్వే స్టేషన్, సమీప టాక్సీ సౌకర్యం, గ్రామానికి 10 కిలోమీటర్లకు మించి దూరంలో ఉన్నాయి..సమీప జాతీయ రహదారి గ్రామానికి 10 కిలోమీటర్ల కన్నా దూరంలో ఉంది. సమీప రాష్ట్ర రహదారి గ్రామానికి 10 కిలోమీటర్ల కన్నా దూరంలో ఉంది. . గ్రామంప్రధాన జిల్లా రోడ్డుతో అనుసంధానమై ఉంది. గ్రామంఇతర జిల్లా రోడ్డుతో అనుసంధానమై ఉంది. సమీప కంకర రోడ్డు గ్రామానికి 5 నుంచి 10 కిలోమీటర్ల లోపు ఉంది.ఆర్టీసీ, ప్రైవేటు బస్సులు, షేరింగ్ ఆటోలు ఉన్నాయి. గ్రామం చేరుటకు ఎక్కవలసిన బస్సులు (చిత్తూరు నుండి) : అరగొండ, మాధవరం, సరకల్లు, ముచ్చుకాలువ, కామాలూరు, అరగొండ-బంగారుపాళ్యం, మత్యం-బంగారుపాళ్యం, జొన్నగురకల, జి.గొల్లపల్లి, ఎ.గొల్లపల్లి
మార్కెటింగు, బ్యాంకింగు
గ్రామంలో ట్రాక్టరు, వాణిజ్య బ్యాంకు, సహకార బ్యాంకు, వ్యవసాయ ఋణ సంఘం, స్వయం సహాయక బృందం, పౌర సరఫరాల కేంద్రం, ఉంది.సమీప వారం వారీ సంత గ్రామానికి 5 కిలోమీటర్ల లోపు ఉంది. సమీప వ్యవసాయ మార్కెటింగ్ సొసైటీ గ్రామానికి 10 కిలోమీటర్లకు మించి దూరంలో ఉన్నాయి.
ఆరోగ్యం, పోషణ, వినోద సౌకర్యాలు
ఈ గ్రామంలో ఏకీకృత బాలల అభివృద్ధి పథకం (పోషకాహార కేంద్రం), అంగన్ వాడీ కేంద్రం (పోషకాహార కేంద్రం), ఇతర (పోషకాహార కేంద్రం), ఆశా కార్యకర్త (గుర్తింపు పొందిన సామాజిక ఆరోగ్య కార్యకర్త), గ్రంథాలయం, పబ్లిక్ రీడింగ్ రూం, వార్తాపత్రిక సరఫరా, అసెంబ్లీ పోలింగ్ కేంద్రం, జనన మరణాల నమోదు కార్యాలయం ఉన్నాయి. సమీప ఆటల మైదానం ఈ గ్రామానికి 5 నుండి 10 కి.మీ. లోపున ఉన్నాయి. సమీప సినిమా / వీడియో హాల్, ఈ గ్రామానికి 10 కి.మీ. మించి దూరంలో ఉన్నాయి.
విద్యుత్తు
ఈ గ్రామంలో విద్యుత్తు ఉంది.
భూమి వినియోగం
గ్రామంలో భూమి వినియోగం ఇలా ఉంది (హెక్టార్లలో):
నీటిపారుదల సౌకర్యాలు
గ్రామంలో వ్యవసాయానికి నీటి పారుదల వనరులు ఇలా ఉన్నాయి (హెక్టార్లలో):
బావులు/గొట్టపు బావులు: 78
ఉత్పత్తి
ఈ కింది వస్తువులు ఉత్పత్తి చేస్తోంది (పై నుంచి కిందికి తగ్గుతున్న క్రమంలో):
బెల్లం
వెలుపలి లంకెలు
వర్గం:వికీ గ్రామ వ్యాసాల ప్రాజెక్టు
గడ్చిరోలి
ఈ గడ్చిరోలి మహారాష్ట్ర, గడ్చిరోలి జిల్లాలోని పట్టణం. ఇది మహారాష్ట్ర తూర్పు భాగంలో ఉంది. ఇది ఈ జిల్లాకు పరిపాలనా ప్రధాన కార్యాలయం. వైన్‌గంగ నది నగరం గుండా ప్రవహిస్తుంది. గడ్చిరోలి అడవులకు ప్రసిద్ధి. టేకును వాణిజ్యపరంగా పండిస్తారు. వెదురును వివిధ చేతిపనుల కోసం ఉపయోగిస్తారు.
భౌగోళికం
గడ్చిరోలి 20.1°N, 80°W వద్ద, సముద్రమట్టం నుండి సగటున 217 మీటర్లు (715 అడుగులు) ఎత్తున ఉంది. పట్టణం చుట్టుపక్కల టేకు అడవులు ఉన్నాయి.
భారత ద్వీపకల్పం మధ్యలో ఉన్న గడ్చిరోలిలో ఉష్ణమండల తడి, పొడి వాతావరణం ఉంటుంది. సంవత్సరంలో చాలా వరకు పొడి వాతావరణం ఉంటుంది. సుమారు 1000 mm వార్షిక వర్షపాతం ఉంటుంది. వేసవి కాలం మార్చి నుండి జూన్ వరకు చాలా వేడిగా ఉంటుంది,
జనాభా వివరాలు
2001 భారత జనాభా లెక్కల ప్రకారం, గడ్చిరోలి జనాభా 42,464. జనాభాలో పురుషులు 51%, స్త్రీలు 49%. గడ్చిరోలి సగటు అక్షరాస్యత 74%. ఇది జాతీయ సగటు 59.5% కంటే ఎక్కువ. పురుషుల అక్షరాస్యత 80%, స్త్రీల అక్షరాస్యత 67%. జనాభాలో 13% మంది 6 సంవత్సరాల కంటే తక్కువ వయస్సు ఉన్నవారు.
ప్రధానంగా మాట్లాడే భాషలు మరాఠీ, హిందీ, గోండి, మదీయా, బెంగాలీ, తెలుగు. విద్యా సౌకర్యాల పెరుగుదలతో అక్షరాస్యత శాతం మెరుగుపడుతోంది.
రవాణా
గడ్చిరోలికి చంద్రపూర్, నాగ్‌పూర్, భండారా, గోండియాలకు రోడ్ల సౌకర్యం ఉంది. గడ్చిరోలికి రైలు మార్గం లేదు. సమీప రైలుమార్గం వాడ్సా (దేశాయిగంజ్) గుండా వెళుతుంది. గడ్చిరోలి జిల్లాలో వడ్సా మాత్రమే రైల్వే స్టేషన్.
విద్య
గడ్చిరోలిలోని అన్ని డిగ్రీ కళాశాలలు ఇటీవల స్థాపించబడిన గోండ్వానా విశ్వవిద్యాలయానికి అనుబంధంగా ఉన్నాయి. మహారాష్ట్ర ప్రభుత్వం RTM నాగ్‌పూర్ యూనివర్శిటీని విభజించడం ద్వారా గోండ్వానా విశ్వవిద్యాలయాన్ని స్థాపించింది.
మూలాలు
వర్గం:Articles with short description వర్గం:Short description is different from Wikidata వర్గం:Articles with hAudio microformats వర్గం:Coordinates on Wikidata వర్గం:మహారాష్ట్ర నగరాలు పట్టణాలు వర్గం:మహారాష్ట్ర జిల్లాల ముఖ్యపట్టణాలు
బిజోయ చక్రవర్తి
నేపథ్యం
బిజోయ జనతా పార్టీ లో తన రాజకీయ జీవితాన్ని ప్రారంభించింది. తరువాత ఆమె ప్రాంతీయ అసోం గణ పరిషత్ లో చేరి 1986 నుండి 1992 వరకు రాజ్యసభలో పనిచేశారు. తరువాత ఆమె భారతీయ జనతా పార్టీ లో చేరారు.
ఆమె 13వ లోక్ సభలో గౌహతికి ప్రాతినిధ్యం వహించింది. ఆమె 1999లో మొదటిసారి బిజెపి తరఫున ఈ సీటును గెలుచుకుంది. అటల్ బిహారీ వాజ్ పేయి ప్రధానమంత్రి గా ఆమె కేంద్ర జలవనరుల శాఖ మంత్రిగా పనిచేశారు. 2009 లోక్ సభ ఎన్నికల్లో బిజోయను గౌహతి స్థానం నుండి తిరిగి నామినేట్ చేసింది. ఆమె 2009, 2014లో బీజేపీకి ప్రాతినిధ్యం వహిస్తూ ఈ స్థానాన్ని గెలుచుకున్నారు.
వ్యక్తిగత జీవితం
చక్రవర్తి 1939 అక్టోబరు 7న అస్సాం లోని జోర్హాట్ జిల్లాలోని బలిగావ్ గ్రామంలో బి.కె. ఠాకూర్, ముఖ్యదా ఠాకూర్ లకు జన్మించారు. ఆంగ్ల భాషలో మాస్టర్స్ ఆఫ్ ఆర్ట్స్ లో పోస్ట్ గ్రాడ్యుయేట్ అయిన ఆమె గౌహతి విశ్వవిద్యాలయం, బనారస్ హిందూ విశ్వవిద్యాలయం నుండి విద్యను పొందింది. ఆమె 1965 జూన్ 1న జితెన్ చక్రవర్తిని వివాహం చేసుకుంది, వారికి ఒక కుమారుడు, ఒక కుమార్తె ఉన్నారు. ఆమె కుమార్తె సుమన్ హరిప్రియ 2016లో అస్సాం శాసనసభ ఎన్నికలకు హజో విధాన సభ నియోజకవర్గం నుంచి ఎన్నికయ్యారు.
ఆమె కుమారుడు రణజిత్ చక్రవర్తి తన 49వ ఏట 2017 మేలో మరణించారు.
మూలాలు
వర్గం:16వ లోక్‌సభ సభ్యులు వర్గం:13వ లోక్‌సభ సభ్యులు వర్గం:జీవిస్తున్న ప్రజలు వర్గం:1939 జననాలు వర్గం:పద్మశ్రీ పురస్కార గ్రహీతలు
సూసైడ్ నోట్
కారణాలు
సోషియాలజీ, సైకియాట్రీ, గ్రాఫాలజీ వంటి కొన్ని అధ్యయన రంగాలు, ఆత్మహత్యలు చేసుకున్న లేదా ఆత్మహత్యకు ప్రయత్నించిన వ్యక్తులు సూసైడ్ నోట్‌ను వ్రాయడానికి గల కారణాలను పరిశోధించాయి.
ఉటా స్కూల్ ఆఫ్ మెడిసిన్ విశ్వవిద్యాలయంలో ప్రొఫెసర్ లెనోరా ఒల్సేన్ ప్రకారం, ఆత్మహత్య గురించి ఆలోచించే వ్యక్తులు ఆత్మహత్య నోట్ రాయడానికి ఎంచుకునే సాధారణ కారణాలు ఈ క్రింది వాటిలో ఒకటి లేదా అంతకంటే ఎక్కువ::
మూలాలు
వర్గం:ఆత్మహత్యలు
మేలుకోటే శాసనసభ నియోజకవర్గం
మేలుకోటే శాసనసభ నియోజకవర్గం కర్ణాటక రాష్ట్రంలోని నియోజకవర్గాలలో ఒకటి. ఈ నియోజకవర్గం మండ్య జిల్లా, మాండ్య లోక్‌సభ నియోజకవర్గం పరిధిలోని ఎనిమిది శాసనసభ నియోజకవర్గాల్లో ఒకటి. మేలుకోటే నియోజకవర్గం నియోజకవర్గాల పునర్వ్యవస్థీకరణలో భాగంగా  2008లో నూతనంగా ఏర్పడింది.
మూలాలు
వర్గం:కర్ణాటక శాసనసభ నియోజకవర్గాలు
కరీంగంజ్
కరీంగంజ్, అస్సాం రాష్ట్రంలోని కరీంగంజ్ జిల్లాలోని ఒక నగరం, జిల్లా ప్రధాన కార్యాలయం. 24.87°N, 92.35°W అక్షాంశరేఖాంశాల మధ్య ఈ కరీంగంజ్ నగరం ఉంది. కరీంగంజ్ నగరం వైశాల్యం 16.09 కి.మీ.2. దీని సగటు ఎత్తు 13 మీటర్లు (42 అడుగులు)గా ఉంది.
ఇతర లంకెలు
వర్గం:అసోం నగరాలు, పట్టణాలు
ఆమిర్ ఖాన్ సినిమాల జాబితా
కుడి|thumb|2013లో ధూమ్3 సినిమా ఫంక్షన్ లో ఆమిర్ ఖాన్(ఈ సినిమా ఆయన కెరీర్ లోనే నాలుగో అతిపెద్ద హిట్ గానే కాక, బాలీవుడ్ లో అతి ఎక్కువ వసూళ్ళూ సాధించిన చిత్రాల్లో ఒకటిగా  నిలిచింది. ) ఆమిర్ ఖాన్  ప్రముఖ భారతీయ నటుడు, నిర్మాత, దర్శకుడు, నేపధ్య  గాయకుడు, స్క్రీన్ ప్లే రచయిత, టీవీ ప్రముఖుడు. తన 8వ ఏట  పెద్దనాన్న నాసిర్ హుస్సేన్ తీసిన యాదోం కీ బారాత్(1973)  సినిమలో తొలిసారి చిన్న పాత్రలో తెరపై కనిపించారు. 1983లో  ఆదిత్య భట్టాచార్య దర్శకత్వంలో వచ్చిన షార్ట్ ఫిలిం పరనోయియాలో నటించి, సహాయ దర్శకునిగా కూడా పనిచేశారు ఆయన. ఆ తరువాత నాసిర్ తీసిన మంజిల్ మంజిల్(1984), జబర్దస్త్ (1985) సినిమాలకు కూడా సహాయ దర్శకునిగా పనిచేశారు ఆమిర్. పెద్దయిన తరువాత 1984లో హోలీ అనే సినిమాలో చిన్న పాత్రలో నటించారు ఆయన.
1988లో జూహీ చావ్లాతో కలసి ఖయామత్ సే ఖయామత్ తక్ సినిమాతో మొదటిసారి హీరోగా నటించారు ఆమిర్. రాఖ్(1989) సినిమాలో ఆయన నటనను 36వ జాతీయ ఫిలిం పురస్కారాల ఫంక్షన్ లో ప్రత్యేక ప్రస్తావన చేయడం విశేషం. 90వ దశకంలో ఆయన నటించిన దిల్(1990), హమ్ హై రహి ప్యార్ కే(1993), రాజా హిందుస్థానీ(1996) వంటి సినిమాలతో బాలీవుడ్ లో టాప్ హీరోగా ఎదిగారు. రాజా హిందుస్థానీ 871 మిలియన్ వసూళ్ళు సాధించింది. దీపా మెహతా దర్శకత్వంలో కెనెడా-భారత్ నిర్మాణ సంస్థ నిర్మించిన ఎర్త్(1998) సినిమాలో నటించారు ఆయన. 1999లో తన స్వంత నిర్మాణ సంస్థ అయిన ఆమిర్ ఖాన్ ప్రొడక్షన్స్ ను స్థాపించారు. ఈ సంస్థ మొదటగా లగాన్(2001) సినిమాను నిర్మించింది. ఈ సినిమా పెద్ద హిట్ కావడమే కాక, విమర్శకుల ప్రశంసలు కూడా అందుకుంది. అంతే కాక ఉత్తమ విదేశీ భాషా చిత్రంగా అకాడమీ పురస్కారం, జాతీయ ఉత్తమ చిత్రం పురస్కారం పొందింది ఈ సినిమా. అదే ఏడాది సైఫ్ అలీ ఖాన్, అక్షయ్ ఖన్నాలతో కలసి దిల్ చాహ్తా హై సినిమాలో నటించారు ఆమిర్. ఈ రెండు సినిమాలకూ మీడియా నుంచి కూడా ప్రశంసలు లభించాయి. ఆ తరువాత 4 ఏళ్ళు ఏ సినిమాల్లోనూ నటించలేదు ఆయన. తిరిగి 2005లో మంగళ్ పాండే:ది రైజింగ్ అనే చారిత్రాత్మక సినిమాతో ప్రేక్షకుల ముందుకు వచ్చారు. ఈ సినిమా పెద్దగా విజయవంతం కాలేదు. 2006లో ఆయన నటించిన ఫనా, రంగ్ దే బసంతీ సినిమాలు ఆ సంవత్సరానికి గానూ అత్యంత ఎక్కువ వసూళ్ళు సాధించిన చిత్రాలుగా నిలివడం విశేషం. అమీర్ ఖాన్ తదుపరి చిత్రం సాల్యుట్ ప్రకటించారు, ఇది మహేష్ మఠీ దర్శకత్వం వహిస్తుంది.
మూలాలు
<div class="reflist references-column-width" style="-moz-column-width: 30em; -webkit-column-width: 30em; column-width: 30em; list-style-type: decimal;">
వర్గం:సినిమా నటుల సినిమా జాబితాలు
రేఖాఖండం
రేఖా గణీతంలో "రేఖాఖండం" అనునది రేఖ లోని ఒక భాగము. యిది రెండు అంత్య బిందువులు కలిగి ఉంటుంది. రేఖాఖండం దానిపై గల ప్రతి బిందువును చివరి బిందువులతో సహా కలిగి ఉంటుంది.దీనికి ఉదాహరణ త్రిభుజ భుజాలు, చతురస్ర భుజాలను తీసుకోవచ్చు. ఒక బహుభుజిలో ఏవైనా రెండు శీర్షాలను కలిపే రేఖాఖండం దాని భుజమైనా (అంత్య బిందువులు ఆసన్న బిందువులైతే) కావచ్చు లేదా కర్ణము అయినా (అంత్య బిందువులు ఆసన్నం కానివైతే) కావచ్చు. ఒక వృత్తము పై ఏవైనా రెండు బిందువులను కలిపే రేఖాఖండం ఆ వృత్తం యొక్క జ్యా అవుతుంది.
వాస్తవ, సంకీర్ణ సదిశా అంతరాళాలు
V అనునది సదిశా అంతరాళం, \mathbb{R}, \mathbb{C}, and Lలు V యొక్క ఉపసమితులైతే అపుడు రేఖాఖండం Vను ఈ క్రిందివిధంగా చూపవచ్చు.
కొన్ని సదిశలు, అయ్యే సందర్భంలో సదిశలు u, u + vలు Lకు అంత్య బిందువులవుతాయి.
రేఖాగణితంలో, కొన్నిసార్లు రెండు బిందువులు A, C లమధ్య B ఉంటే అపుడు AB పొడవు, BC పొడవు ల మొత్తము AC అవుతుంది. అందువలన లో రెండు బిందువులు, అయితే రేఖాఖండం ఈ క్రింది బిందు సమూహాన్ని కలిగి ఉంటుంది.
బయటి లింకులు
వర్గం:ప్రాథమిక జ్యామితి వర్గం:రేఖీయ బీజగణితం
నవీన్ చంద్ర
నవీన్ చంద్ర ఒక సినీ నటుడు. తెలుగు, తమిళ సినిమాల్లో నటించాడు. తెలుగులో అందాల రాక్షసి, త్రిపుర లాంటి సినిమాల్లో కథానాయకుడిగా నటించాడు.
వ్యక్తిగత జీవితం
నవీన్ చంద్ర కర్ణాటక లోని బళ్ళారి లో రామారావు, మాధవి దంపతులకు జన్మించాడు. చిన్నప్పటి నుంచి సినిమాల మీద ఆసక్తి ఉండేది. కుటుంబ సభ్యులు కూడా ఇతన్ని ప్రోత్సహించారు. పాఠశాల నుంచి డ్యాన్సు కార్యక్రమాలు, స్కిట్స్ చేసి బహుమతులు తీసుకున్నాడు.
సినిమాలు
సినిమా అవకాశాల కోసం ప్రయత్నిస్తుండగా ముందుగా తమిళంలో అవకాశం వచ్చింది. కానీ ఆ సినిమా ఆగిపోయింది. తర్వాత అందాల రాక్షసి సినిమాతో మంచి పేరు వచ్చింది. నాని కథానాయకుడిగా 2017 లో వచ్చిన నేను లోకల్ సినిమాలో ప్రతినాయక ఛాయలున్న పోలీసు పాత్రలో నటించాడు.
మూలాలు
వర్గం:తెలుగు సినిమా నటులు
అపుర్ సంసార్
అపుర్ సంసార్ 1959 లో విడుదలైన ఒక బెంగాలీ చలన చిత్రం. అపు త్రయం అను మూడు బెంగాలీ చిత్రత్రయంలో ఆఖరిది. భారతదేశంలో అతి ప్రసిద్ధులైన సత్యజిత్ రే ఈ చిత్రానికి దర్శకత్వం వహించారు. అపు అనే ఒక మనిషి బాల్యం, యవ్వన దశల చుట్టూ ఈ అపు త్రయం కథనం తిరుగుతుంది. శ్రీ బిభూతి భూషణ్ బెనర్జీ రాసిన అపరాజితో నవల ఆధారంగా ఈ చలన చిత్రం నిర్మించబడింది.
అపు యొక్క యవ్వన జీవితంలో చోటు చేసుకునే సంఘటనలు ఈ చిత్రంలో వుంటాయి. ఈ చిత్రానికి చాలా పురస్కారాలు వచ్చాయి. భారత జాతీయ చలనచిత్ర పురస్కారం ఈ సినిమాకు లభించింది. అంతే కాకుండా చాలా అంతర్జాతీయ పురస్కారాలు కూడా లభించాయి.
మూలాలు
వర్గం:బెంగాలీ సినిమాలు వర్గం:1959 సినిమాలు వర్గం:జాతీయ ఉత్తమ చిత్రం పురస్కారం పొందిన సినిమాలు
దాదాగిరి (2001 సినిమా)
దాదాగిరి 2001, మార్చి 15న భరత్ దర్శకత్వంలో విడుదలైన తెలుగు సినిమా.
బయటిలింకులు
వర్గం:ఘట్టమనేని కృష్ణ నటించిన సినిమాలు వర్గం:సుమన్ నటించిన చిత్రాలు వర్గం:బ్రహ్మానందం నటించిన సినిమాలు వర్గం:తనికెళ్ళ భరణి చిత్రాలు వర్గం:ఎ.వి.ఎస్. నటించిన చిత్రాలు వర్గం:గుండు హనుమంతరావు నటించిన సినిమాలు
ప్రాగ్జ్యోతిష రాజ్యం
పురాణాలలో ప్రస్తావించబడిన రాజ్యాలలో ప్రాగ్జ్యోతిష రాజ్యం ఒకటి. తరువాత కాలంలో ఈ రాజ్యం చారిత్రక కామరూపతో సంబంధం కలిగి ఉంది.
మొదటి శతాబ్దం కంటే ముందే రామాయణం, మహాభారతాలలోఈ రాజ్యం మొదటి ప్రస్తావనలు కనిపిస్తాయి. రామాయణంలోని కిష్కింధ కాండలో ప్రస్తావించబడిన రాజ్యం పడమటి వైపున వరాహపర్వతం దగ్గర సముద్రంలో ఉన్నట్లు వర్ణొంచబడింది. మహాభారతం అశ్వమేధ-పర్వంలో అర్జునుడు ప్రగ్జ్యోతిషకు చెందిన వజ్రదత్తుడిని ఎదుర్కొన్నాడు.
పురాతన రాజ్యాన్ని దానవ రాజవంశం పాలనలో ఉంది. బాణ రాజవంశం (ప్రస్తుత సోనిత్పురా (మధ్య అస్సాం)) సమకాలీన రాజవంశంగా భావించబడుతుంది. ఇది హిందూ పురాణాలలో, ప్రాచీన హిందూ సాహిత్యంలో ప్రస్తావించబడింది.
చరిత్ర
పురాణాల ఆధారంగా రాజు భగదత్తుడు కురుక్షేత్ర యుద్ధం సమయంలో రాజ్యపాలకుడుగా ఉన్నాడు. కురుక్షేత్రయుద్ధంలో కౌరవపక్షంలో పోరాడి మరణించాడు. ఈ రాజ్యం గురించిన వివరాలు రామాయణం, మహాభారతం, కల్కి పురాణం, తరువాత యోగి తంత్రం నుండి గ్రహించబడ్డాయి.
కల్లూరు మండలం (కర్నూలు)
కల్లూరు మండలం, ఆంధ్ర ప్రదేశ్ రాష్ట్రములోని కర్నూలు జిల్లాకు చెందిన మండలం.
సృష్టివాదం
thumb|క్రైస్తవ విశ్వాసాల ప్రకారం ఆదాము సృష్టి సృష్టివాదం (Creationism), మానవజాతిని, జీవాన్ని, సమస్త చరాచర జగత్తును, విశ్వాన్నంతటినీ ప్రస్తుతము ఉన్న స్థితిలో దేవుడు సృష్టించాడనే ఒక మత విశ్వాసము. సాధారణంగా ఆ దేవుడు అబ్రాహాం మతాలలో ప్రస్తావించిన దేవునిగా భావిస్తారు.
ఈ వాదం శాస్త్రీయంగా నిరూపించలేనిది. ఈ వాదాన్ని డార్విన్ జీవపరిణామ సిధ్ధాంతం తీవ్రంగా వ్యతిరేకిస్తుంది. మత గ్రంథాలలో సృష్టి గురించి చెప్పిన వివరణకు విరుద్ధంగా ఏదైనా శాస్త్రీయ పరిశోధనా ఫలితాలు వెలువడినప్పుడు, కఠోర సృష్టివాదులు ఆ ఫలితాలను తిరస్కరించటం గానీ, వాటి వెనుక ఉన్న శాస్త్రీయ సిద్ధాంతాలను,, /లేదా వాటి నిర్వహణా పద్ధతులను తప్పుపట్టడం కానీ చేస్తుంటారు ఈ కారణాల వల్ల, సృష్టివాద విజ్ఞానాన్ని, ఇంటెలిజెంట్ డిజైన్ సిద్ధాంతాన్ని ప్రధానస్రవంతిలోని శాస్త్రీయ సముదాయం మిథ్యా విజ్ఞానముగా ముద్రవేస్తున్నది.
యూదా క్రైస్తవ ఇస్లాం మతాల సృష్టివాదం
క్రైస్తవ సృష్టివాదం ప్రకారం దేవుడు మొదట ఆదమ్, హవ్వాలను సృష్టించాడు. ప్రపంచంలోని మానవులందరూ వీరి సంతానం.
వివాదాలు
అమెరికాలో కొన్ని క్రైస్తవ సంస్థలు స్కూళ్ళలో మరల సృష్టివాద పాఠాలను బోధించడం ప్రారంభించాలని కోరుతూ కోర్టులో కేసులు వేసి ఓడిపోయాయి. ఇప్పుడు కూడా కొన్ని క్రైస్తవ సంస్థలు ఈ వాదాన్ని ముందుకు తీసుకెల్లడానికి ప్రయత్నిస్తున్నాయి. పాకిస్తాన్ లో చాలా కాలంగా స్కూళ్ళలో సృష్టివాద పాఠాలను బోధిస్తున్నారు. అక్కడ డార్విన్ జీవపరిణామ సిధ్ధాంతం బోధన పైన దాదాపు నిషిధ్ధ పరిస్థితులే ఉన్నాయి. ఇప్పుడు తక్కువ స్థాయిలోనే అక్కడ డార్వినిజాన్ని స్కూల్ పాఠాలలో చేర్చేందుకు ప్రయత్నాలు జరుగుతున్నాయి.
మూలాలు
వర్గం:నమ్మకాలు వర్గం:మతవిశ్వాసాలు, అనుభవాలు
కౌముది (షంషుద్దీన్)
కౌముదిగా తెలుగు సాహితీవేత్త. అతని అసలు పేరు షంషుద్దీన్‌.
జననం, బాల్యం
ఖమ్మం జిల్లాలోని చింతకాని గ్రామంలో జన్మించారు. తండ్రి మహమ్మద్ హుస్సేన్, తల్లి కుల్సుం.
ఉద్యోగం
విశాలాంధ్ర పత్రికలో విలేకరిగా వృత్తి జీవితం ప్రారంభించిన కౌముది అభ్యుదయ రచయితల సంఘంలోనూ కొనసాగారు. కౌముది ఖమ్మం జిల్లాలో హిందీ అధ్యాపకుడిగా పని చేసారు ఉన్నత విధ్యాబ్యాసం మొత్తం అలహాబాద్, ఆగ్రా లో సాగింది.1960-64 మధ్య కాలం లో "మా భూమి" అనే పత్రిక నడిపారు.
సాహితీ కృషి
కౌముది అనేక రచనల ద్వారా తెలుగు సాహిత్య జగత్తులో వెలిగారు. సాహితీ ప్రక్రియలో ఉన్నత ఖ్యాతి సాధించాడు. అభ్యుదయ తెలుగు, హిందీ, ఉర్దూ, ఇంగ్లీష్‌, సంస్కృత భాషల్లో తన సాహిత్య యాత్ర సాగించాడు. కవిగా, గాయకుడిగా, సాహితీ విమర్శకుడిగా బహుముఖ ప్రజ్ఞ చాటాడు. కళంకిని, విజయ అనే రెండు నవలలు వ్రాశాడు. రంగభూమిని సుంకర, వాసిరెడ్డి తో కలిసి అనువదించాడు.‘కళ్యాణ మంజీరాలు’ అనే నవలను ఉర్దూ నుండి అనువదించారు. అనేక గీతాలు కవితలు రాశాడు. అతని మరణాంతరం అభిమానులు అల్విదా అనే పేరుతో అతని కవితల సంకలనాన్ని వెలువరించారు. ‘అల్విదా’ కవితను డిగ్రీ విద్యార్థుల పాఠ్యాంశంలో చేర్చారు.
మూలాలు
వర్గం:ఖమ్మం జిల్లా కవులు వర్గం:తెలంగాణ రచయితలు వర్గం:అనువాద రచయితలు వర్గం:ముస్లిం కవులు వర్గం:ముస్లిం రచయితలు వర్గం:ఖమ్మం జిల్లా రచయితలు వర్గం:నవలా రచయితలు
ఔకు మండలం
ఔకు మండలం, ఆంధ్రప్రదేశ్ రాష్ట్రం, నంద్యాల జిల్లాలోని మండలం. ఈ మండలంలో 18 రెవెన్యూ గ్రామాలు ఉన్నాయి.
గణాంకాలు
2011 భారత జనాభా లెక్కల ప్రకారం ఔకు మండలం మొత్తం జనాభా 50,452. వీరిలో 25,381 మంది పురుషులు కాగా, 25,071 మంది మహిళలు ఉన్నారు. 2011 భారత జనాభా లెక్కలు ప్రకారం ఔకు మండల పరిధిలో మొత్తం 12,440 కుటుంబాలు నివసిస్తున్నాయి.మండలం సగటు లింగ నిష్పత్తి 988.ఔకు మండల జనాభా మొత్తంలో 13.1% మంది పట్టణ ప్రాంతాల్లో నివసిస్తుండగా, 86.9% గ్రామీణ ప్రాంతాల్లో నివసిస్తున్నారు. పట్టణ ప్రాంతాల్లో సగటు అక్షరాస్యత రేటు 50.7% కాగా, గ్రామీణ ప్రాంతాల్లో 58.6%గా ఉంది. మండలంలోని పట్టణ ప్రాంతాల లింగ నిష్పత్తి 934 కాగా, గ్రామీణ ప్రాంతాలు 996గా ఉంది.మండల పరిధిలో 0-6 సంవత్సరాల వయస్సు గల పిల్లల జనాభా 5801, ఇది మొత్తం జనాభాలో 11%గా ఉంది.0-6 సంవత్సరాల మధ్య 3017 మంది మగ పిల్లలు, 2784 మంది ఆడ పిల్లలు ఉన్నారు. 2011 జనాభా లెక్కల ప్రకారం ఔకు మండలంలోని చైల్డ్ సెక్స్ నిష్పత్తి 923, ఇది ఔకు మండలం సగటు లింగ నిష్పత్తి 988 కంటే తక్కువ. ఔకు మండల మొత్తం అక్షరాస్యత రేటు 57.55%. పురుషుల అక్షరాస్యత రేటు 60.29%, స్త్రీల అక్షరాస్యత రేటు 41.45%గా ఉంది.
రబ్బరు చెట్టు
రబ్బరు చెట్టు, హీవియా ప్రజాతికి చెందిన వృక్షం. దీని కాండం నుండి తీసిన పాలు నుండి సహజ రబ్బరు తయారుచేస్తారు.
చరిత్ర
రబ్బరు చెట్టు 100 నుండి 130 అడుగుల ఎత్తుకు పెరుగుతుంది 100 సంవత్సరాల వరకు జీవించగలదు. హెవియా బ్రసిలియెన్సిస్ అనేది రబ్బరు కలప జాతి, ఇది బ్రెజిల్, వెనిజులా, ఈక్వెడార్, కొలంబియా, పెరూ బొలీవియా, దక్షిణ అమెరికాలోని అమెజాన్ ప్రాంతంలోని అడవులలో కనిపిస్తాయి. ఈ చెట్లు తక్కువ ఎత్తులో ఉన్న తేమ అడవులు, చిత్తడి నేలలు,, అటవీ అంతరాలు,చెదిరిన ప్రాంతాలలో కనిపిస్తాయి. ఇది త్వరగా పెరిగే చెట్లు.ఓల్మెక్, మాయ, అజ్టెక్ చేత మొదట కనుగొనబడిన రబ్బరు చెట్టు నుండి రబ్బరు పాలు, రబ్బరు బంతులను,  నీళ్లను నిరోధించే  వస్త్రములను ,  పాదరక్షలను  తయారు చేయడానికి వాడతారు
ఉపయోగాలు
విత్తనానికి ముందు కలుపును నియంత్రించడం వల్ల వ్యాధులనివారణ, నిర్వహణ తో రబ్బర్ చెట్లు పెంపకం  లాభదాయకం గా ఉంటుంది.రబ్బరును అన్ని రకాల రబ్బరు ఉత్పత్తులకు ఉపయోగిస్తారు. రబ్బరుగింజల నూనెతో సబ్బు తయారీ, రంగుల పరిశ్రమలలో వాడతారు. చాలా దేశాలలో రబ్బరు ఇప్పటికీ మొక్కల పెంపకందారులకు వాణిజ్యపంట గా ఉన్నది. దీనితో ప్రభుత్వాలు పరిశోధన , అభివృద్ధి, సాంకేతిక పరిజ్ఞానాన్ని  కి ప్రాధాన్యత ను ఇస్తూ  పరిశోధన సంస్థలను ఏర్పాటు చేస్తున్నవి. రబ్బరు దిగుబడి ఆగ్నేయ ఆసియాలో, సగటు దిగుబడి సంవత్సరానికి హెక్టారుకు  సంవత్సరానికి 1200-2000 కిలోలు. చిన్న భూములలో సగటు దిగుబడి సంవత్సరానికి 400-1500 కిలోల నుండి ఉంటుంది. మలేషియాలో, సగటు జాతీయ దిగుబడి సంవత్సరానికి హెక్టారుకు 1150 కిలోలు. సహజ ముడి రబ్బరు యొక్క ఉపయోగం   టైర్ల  తయారీ లో  ప్రపంచ లో మొత్తం 50-60% వినియోగిస్తారు. రబ్బరు కారు భాగాలలో, పాదరక్షలు, క్రీడా వస్తువులు, బొమ్మలు, చేతి తొడుగులు, రబ్బరు దారాలు, ఫర్నిచర్, చిప్‌బోర్డ్, ఫైబర్ బోర్డ్, అనేక విలువ కలిగిన ఉత్పత్తులకు రబ్బరును వాడతారు
వెలుపలి లంకెలు
వర్గం:యుఫోర్బియేసి
కొత్తపల్లె మండలం (నంద్యాల జిల్లా)
కొత్తపల్లె మండలం, ఆంధ్రప్రదేశ్ రాష్ట్రంలోని నంద్యాల జిల్లాకు చెందిన మండలం.
అడపా కమ్మరాజులు
అడపా కమ్మరాజులు లేదా అడపా నాయకులు ముసునూరి కమ్మ ప్రభువుల కాలంలో కొండపల్లిని పరిపాలించారు.వీరినే కొండపల్లి కమ్మరాజులు అని కూడా వ్యవహరిస్తారు. సుమారు 70 ఏళ్లు ఈ కోట నుండి రాజ్య ప్రజలను సుభిక్షంగా పరిపాలించి అనేక యుద్ధాల్లో పాల్గొంటూ కొండపల్లి కమ్మరాజులుగా కీర్తి గడించారు.
లక్ష్మీ మిల్స్
చరిత్ర
లక్ష్మీ మిల్స్ ను 1910 ఏప్రిల్ 01 రోజున  స్వర్గీయ జి.కుప్పుస్వామి నాయుడు స్థాపించాడు. లక్ష్మీ మిల్స్ కంపెనీ స్థాపనలో  అనేక విధాలుగా కోయంబత్తూరులోని వస్త్ర పరిశ్రమ. స్వావలంబన, పరిశోధన, దిగుమతి ప్రత్యామ్నాయం, ఎగుమతులు, సాంకేతిక పరిజ్ఞానాన్ని ప్రోత్సహించడం ద్వారా లక్ష్మీ మిల్స్ తమిళనాడులో ప్రధానంగా  కోయంబత్తూర్ జిల్లాలో పరిశ్రమల  అభివృద్ధికి  మార్గదర్శకంగా నిలిచింది. లక్ష్మి మిల్స్ కంపెనీ ప్రధాన లక్ష్యాలుగా నాణ్యత,వినియోగదారుల ప్రయోజనాలకు అనుకూలంగా ఉండటం,  లక్ష్మీ మిల్స్ ప్రస్తుతం  మార్గం సుగమం చేసిన సంస్థగా తమిళనాడు రాష్ట్రంలో ఉన్నది.
సభ్యులు
లక్ష్మీ మిల్స్ కంపెనీ లిమిటెడ్ 112 సంవత్సరాల  చరిత్రతో కంపెనీ యాక్టివ్ గా ఉంది, ఇది 31 మార్చి 2021 (FY 2020-2021) వరకు వార్షిక రిటర్ న్లు  ఫైనాన్షియల్ స్టేట్ మెంట్ ప్రకారం, అధీకృత వాటా పెట్టుబడి రూ. 100,000,000 /- మూలధనం రూ. 69,555,000. ఇది నూలు వడకడం, నేత,వస్త్రాల ఫినిషింగ్ లో తన కార్యకలాపాలు కొనసాగిస్తుంది. లక్ష్మీ మిల్స్ కంపెనీ లిమిటెడ్ సభ్యులు(డైరెక్టర్లు) గా రంగస్వామి సంతానం, విజయ్ వెంకటస్వామి, దామోదరన్ రాజేంద్రన్, ఆదిత్య కృష్ణ పతి, సుగుణ రవిచంద్రన్,సంజయ్ జయవర్థనవేలు, సుందరం పతి, సతీష్ అజ్మీరా, వారు ఉన్నారు.
ఉద్యోగుల ప్రయోజనాలు
లక్ష్మీ మిల్స్ కంపెనీ లాభాలనే ధ్యేయం గాక, సంస్థలో పనిచేస్త్తున్న ఉద్యోగల ప్రయోజనాల దృష్టిలో పెట్టుకొని వారికీ ఆరోగ్య భీమపథకములు, ఉచిత భోజన, రవాణా సౌకర్యం, ఉద్యోగుల కు నైపుణ్యగా ఉన్న శిక్షణ ఇవ్వడం, మంచి వేతనాలు ఇవ్వడం, ఇంటి నుంచి పని,( వర్క్ ఫ్రమ్ హోం) సౌకర్యం వంటివి ఉన్నాయి.
మూలాలు
వర్గం:1910 స్థాపితాలు వర్గం:స్వాతంత్ర్య పూర్వ సంస్థలు వర్గం:తమిళనాడు పరిశ్రమలు వర్గం:వస్త్రాల పరిశ్రమ
కొండపల్లి కోట
కొండపల్లి కోట, ఎన్టీఆర్ జిల్లా, విజయవాడకు సమీపంలో ఉన్న ఒక శిథిలమైన కోట. ఈ కోటకు సంబంధించిన విలువైన ఆధారాలు, శిల్పాలు హైదరాబాదులోని స్టేట్ మ్యూజియంలో భద్రపరచారు.
భౌగోళికం
ఎన్టీఆర్ జిల్లాలోని కొండపల్లి అనే ప్రధాన కొండ శ్రేణిలో విజయవాడ నగరానికి పశ్చిమాన ఈ కోట ఉంది. కొండ శ్రేణి, సుమారు 24 కి.మీ. పొడవున, నందిగామ, విజయవాడల మధ్య విస్తరించి ఉంది. ఈ కొండ శ్రేణిలోని అటవీ ప్రాంతం 'పొణుకు' అని పిలువబడే ఒక రకమైన చెక్క విరివిగా లభిస్తుంది. ప్రసిద్ధ కొండ్‌పల్లి బొమ్మలను ఈ చెక్క తోనే చేస్తారు. కొండపల్లి కోట సమీపంలోని కొండల చుట్టూ ఔషధ మొక్కలు చెట్లు లభిస్తాయి. నేల ఉసిరి, తెడ్లపాల, మొదలైనవి వీటిలో కొన్ని.
చరిత్ర
ముసునూరి కమ్మ రాజులు కాలంలో ఈ కోట నిర్మితమైంది. ఢిల్లీ సుల్తానులను పారద్రోలి ఈ దేశాన్ని పరాయిపాలన నుంచి విముక్తి చేసిన తెలుగు వీరుడు ముసునూరి ప్రోలయ రాజ్యాన్ని సుభిక్షంగా, శత్రు దుర్బేధ్యంగా మలచే ప్రయత్నంలో ఈ త్రిలింగ దేశంలో అనేక కోటల నిర్మాణాలు చేపట్టాడు.అందులో భాగంగా కొండపల్లి కోట నిర్మాణానికి పూనుకున్నాడు.
సా.శ. 1370 లో ముసునూరి నాయకుల పతనం తరువాత, సా.శ. 1370 లో కొండవీడు రెడ్డి రాజవంశానికి చెందిన రెడ్డి రాజులు ఈ కోటను ఆక్రమించారు. ఒరిస్సా రాజు మరణం తరువాత, సింహాసనం కోసం అతడి కుమారులు హంవీరుడు, పురుషోత్తముడు యుద్ధానికి దిగారు. ఈ యుద్ధంలో హంవీరుడు బహమనీ సుల్తాన్ సహాయం తీసుకుని, సోదరుడిని ఓడించి 1472 లో ఒరిస్సా రాజ్య సింహాసనాన్ని ఆక్రమించాడు. కానీ ఈ బేరసారాల్లో అతను కొండపల్లినీ రాజమండ్రినీ బహమనీ సుల్తాన్‌కు ఇచ్చాడు. తదనంతరం పురుషోత్తముడు 1476 లో హంవీరుడిని ఓడించి ఒరిస్సా సింహాసనాన్ని ఆక్రమించాడు. 1476 లో, బహమనీ రాజ్యంలో కరువు వచ్చినపుడు కొండపల్లి వద్ద ఒక విప్లవం ప్రారంభమైందని కూడా అంటారు. కొండపల్లి దండు తిరుగుబాటు చేసి, కోటను "హామర్ ఒరియా" లేదా హంవీరుడికి అప్పగించింది.
పురుషోత్తముడు, గద్దె నెక్కగానే, కొండపల్లి, రాజమండ్రి;లను బహమనీ సుల్తాన్ III నుండి తిరిగి పొందడానికి ప్రయత్నించాడు. అతను రాజమండ్రిని ముట్టడించినపుడు, ఎందుకో తెలీదుగానీ, అతడు సుల్తాన్‌తో శాంతి ఒప్పందం కుదుర్చుకున్నాడు. దీని ఫలితంగా బహమనీ, విజయనగర పాలకుల మధ్య సంబంధాలు దెబ్బతిని, చిన్నచిన్న యుద్ధాలు జరిగాయి. కానీ 1481 లో, సుల్తాన్ మహమ్మద్ మరణం తరువాత, బహమనీ సుల్తానేట్ గందరగోళంలో పడింది. ఈ పరిస్థితిని సద్వినియోగం చేసుకొని పురుషోత్తం, సుల్తాన్ కుమారుడు మహమ్మద్ షాతో పోరాడి, రాజమండ్రి, కొండపల్లి కోటలను తన ఆధీనంలోకి తీసుకున్నాడు. గజపతి పురుషోత్తమ దేవుడు 1497 లో మరణించాడు. అతని కుమారుడు గజపతి ప్రతాపరుద్ర దేవుడు అధికారాని కొచ్చాడు.
1509 లో, గజపతి ప్రతాపరుద్ర దేవుడు విజయనగర సామ్రాజ్యానికి చెందిన కృష్ణదేవరాయలపై యుద్ధం ప్రారంభించాడు. కాని బెంగాల్‌కు చెందిన సుల్తాన్ అల్లావుద్దీన్ హుస్సాన్ షా దాడి నుండి రాజ్యాన్ని రక్షించుకోడానికి గజపతి వెనుకకు వెళ్ళవలసి వచ్చింది. పర్యవసానంగా, కృష్ణదేవరాయలు 1515 జూన్ లో కొండపల్లిపై సులభంగా ఆక్రమించుకున్నాడు. 1519 లో జరిగిన చివరి యుద్ధంలో కృష్ణదేవరాయ మరోసారి ఒరిస్సా పాలకుడిని ఓడించాడు. కొండవీడు కోట చాలా బలంగా ఉన్నందున, మూడు నెలల కోట ముట్టడి తరువాత, రాయలు స్వయంగా రంగం లోకి దిగి, కోటపై నియంత్రణ సాధించాడు. ఈ యుద్ధం తరువాత, కృష్ణదేవరాయలు, గజపతి ప్రతాపరుద్ర దేవుడు కుమార్తె కళింగ రాజకుమారి జగన్మోహినిని వివాహం చేసుకున్నాడు. కృష్ణ నది దక్షిణ సరిహద్దు వరకు ఉన్న అన్ని భూములను తిరిగి ఒరిస్సాకు అప్పగించడానికి ఒప్పందం కుదిరింది. ఇందులో కొండపల్లి కూడా ఉంది.
కానీ విజయనగర చక్రవర్తితో ఒప్పందం తరువాత, 1519 - 1525 మధ్య, గోల్కొండ సుల్తాన్ సుల్తాన్ కులీ కుతబ్ చేసిన దాడి నుండి తన భూభాగాన్ని కాపాడుకోవలసి వచ్చింది. కానీ తుది దాడిలో, 1531 లో, కొండపల్లి గోల్కొండ సుల్తాన్ పాలనలోకి వచ్చింది. గోల్కొండ సుల్తాన్లతో యుద్ధాన్ని ఒరిస్సా రాజ్యానికి చెందిన కొత్త పాలకుడు గోవింద బిద్యాధర్ కొనసాగించాడు. అతను గజపతి ప్రతాపరుద్ర దేవుడి (1533 లో మరణించాడు) తరువాత గద్దె నెక్కాడు. కాని చివరికి సుల్తాన్‌తో సంధి కుదుర్చుకున్నాడు.
సా.శ.1687 మధ్య కాలంలో మొగల్ చక్రవర్తి ఔరంగజేబు కమ్మరాజ్య చివరి ప్రభువు పెమ్మసాని తిమ్మనాయుడిని సంహరించి ఈ కోట ఆక్రమించాడు. 18 వ శతాబ్దం ప్రారంభంలో మొఘల్ సామ్రాజ్యం విచ్ఛిన్నమైన తరువాత, నిజాం ఉల్-ముల్క్, స్వాతంత్ర్యం ప్రకటించుకుని, ఈ ప్రాంతాన్ని తన ఆధీనంలోకి తీసుకున్నాడు. 18 వ శతాబ్దం చివరలో, ఈ ప్రాంతం నిజాం పాలనలో ఉండేది. ఈ భూభాగంపై బ్రిటిష్ వారి నియంత్రణను గుర్తిస్తూ నిజాం అలీ, బ్రిటిష్ ఈస్ట్ ఇండియా కంపెనీల మధ్య ఒప్పందం కుదిరింది. ఈ ఒప్పందంపై 1766 నవంబరు 12 న సంతకం చేసారు. ఈ భూభాగం మంజూరు చేసినందుకు బదులుగా కంపెనీ 90,000 పౌండ్ల వార్షిక వ్యయంతో నిజాం సహాయం కోసం తమ దండును నిజాము కోటలో ఉంచడానికి అంగీకరించింది. 1766 లో బ్రిటిష్ వారు జనరల్ కైలాడ్ ఆధ్వర్యంలో ఈ కోటను ఆక్రమించి, కెప్టెన్ మాడ్గే ఆధ్వర్యంలో ఈ కోటకు కొన్ని మరమ్మతులు చేసారనే మరొక వాదన కూడా ఉంది.
1768 మార్చి 1 న మరొక ఒప్పందం కుదుర్చుకున్నారు. దీని కింద మొఘల్ పాలకుడు షా ఆలం ఈస్ట్ ఇండియా కంపెనీ వారికి అందించిన మంజూరును నిజాం గుర్తించింది. కానీ, తమ మైత్రికి గుర్తుగా ఈస్ట్ ఇండియా కంపెనీ వారు నిజాంకు 50,000 పౌండ్ల భత్యం చెల్లించడానికి అంగీకరించింది. అయితే, 1823 లో ఈస్ట్ ఇండియా కంపెనీ, నిజాం నుండి సర్కారులను పూర్తిగా కొనుగోలు చేసింది.
మొదట్లో ఈ కోటను వ్యాపార కేంద్రంగా ఉపయోగించారు. కాని 1766 లో బ్రిటిష్ వారు ఈ కోటను స్వాధీనం చేసుకున్న తరువాత దీనిని సైనిక శిక్షణా స్థావరంగా మార్చారు. అయితే ఆర్థిక సమస్యలతో సా.శ. 1859లో ఈ శిక్షణ పాఠశాలను మూసివేశారు.